لیبیاده بیرلشگن ملتلر تشکیلاتی باشچیلیگده 24 دسامبرده گی سیلاولرگچه ینگی بیر موقتی حکومت نینگ قوریلیشی اوچون آلیب دباریلگن مذاکره اورونیشلری نینگ سونگگی پیتلریده تونترووچی خلیفه حفتر کوچلریگه عسکری سوقیات دوام ایتماقده.
لیبیا اردوسی گه باغلیق سیرته و جفرا مشترک اوپراسیون دفتری سوزچیسی جنرال عبدالهادی دراه سوریه دن اوچگن بیر عسکری روس کارگو اوچاغی نینگ توناون کونی اولکه نینگ شرقیده گی غیر مشروع کوچلرنینگ ییتکچیسی حفترنینگ کنترولیده گی الابرک قونلغه سیگه قونگن لیگینی ایتدی.
"سویس و مراکش ده دوام ایتیب باراتگن اوچره شوولرگه بناً حفتر کوچلری اوچون سوقیات حرکتی نینگ دوام ایتیب تورگن لیگینی" بیلدیرگن دراه بوگون محلی وقت بیلن ساعت 10:50 ده الابرک قونلغه سیدن اوچگن بیر کارگو اوچاغی نینگ هم جفرا حربی قونلغه سیگه قونگن لیگینی قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
